สวัสดีคะเมื่อ2วันที่แล้วมีเพศสัมพันธ์กับแฟนมาคะ ประมาณอาทิตย์มีอาการคันที่ช่องคลอดแต่มีตกขาวนิดหน่อย หลังจากมีอะไรกับแฟนมา2วันก็มีอาการคันและเลือดออกเมื่อคืนคะ มันคืออะไรคะ ซื้อยาตัวไหนมากินได้บ้าง
สวัสดีค่ะ อาการคันและมีเลือดออกจากช่องคลอด หลังจากที่มีเพศสัมพันธ์ไป 2 วัน อาจเกิดจาก- การติดเชื้อราในช่องคลอด มักทำให้มีอาการคันในช่องคลอดมาก มีตกขาวปริมาณมาก สีขาวขุ่นคล้ายแป้งเปียก แต่มักไม่ได้ทำให้มีเลือดปน- ติดเชื้อโรคติดต่อทางเพศสัมพันธ์ต่างๆ เช่น หนองในแท้ หนองในเทียม ติดเชื้อปรสิตในช่องคลอด เป็นต้น มักทำให้ตกขาวมีสีเขียวเหลืองคล้ายหนอง มีกลิ่นเหม็น อาจมีเลือดปนได้ แต่มักไม่ได้ทำให้เกิดอาการคัน- การมีเลือดออกจากสาเหตุต่างๆ เช่น ใช้ยาฮอร์โมนอยู่ มีเยื่อบุโพรงมดลูกหนาตัวผิดปกติ มีการตั้งครรภ์อยู่ แล้วมีภาวะแทรกซ้อนเกิดขึ้น มีมะเร็งปากมดลูก เป็นต้นในเบื้องต้น หากก่อนหน้านั้น ได้เคยมีเพศสัมพันธ์มาก่อน แนะนำควรลองตรวจหาการตั้งครรภ์ดูด้วย หากตรวจไม่พบ หรือก่อนหน้านั้น ไม่ได้มีเพศสัมพันธ์ แต่ยังคงมีอาการคันในช่องคลอด หรือมีเลือดออกมาอีกเรื่อยๆ โดยที่ไม่ใช่ประจำเดือน ก็ควรไปพบสูติ-นรีแพทย์เพื่อตรวจหาสาเหตุค่ะ ไม่แนะนำให้ซื้อยาอะไรมาทานเอง เพราะอาจไม่ตรงกับโรคค่ะ